කෙසේ වෙතත්, කොරෝනා අධි අවදානම් කලාපයන්ට ඇතුළත් ගම්පහ දිස්ත්‍රික්කයේ වත්තල - එඬේරමුල්ල - අක්බාර් ටවුන් ප්‍රදේශයේ ඇඳිරි නීතිය කඩ කරමින් ප්‍රදේශයේ ජනතාව මාර්ගවල ගමන් කරන බවයි හිරු ප්‍රාදේශීය වාර්තාකරු සඳහන් කළේ.එමෙන්ම, ත්‍රිකුණාමලය - උප්පුවේලි ප්‍රදේශයේදී යාඥා මෙහෙයකට සහභාගි වූ පුද්ගලයින් 07 දෙනෙකු අද අත්අඩංගුවට ගත් බව නියෝජ්‍ය පොලිස්පති අජිත් රෝහණ කියා සිටියා.අන්තර්ජාලය හරහා මත්පැන් නිෂ්පාදනය සම්බන්ධයෙන් දැනුවත්වීම් සිදුකරන පුද්ගලයින් අත්අඩංගුවට ගැනීම සඳහාද මෙහෙයුම් ආරම්භ කර ඇති බවයි නියෝජ්‍ය පොලිස්පති අජිත් රෝහණ ප්‍රකාශ කළේ.